

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  **Nr.21** |  2024. gada 18. decembrī |

**4.**

**Par atļauju pieņemt dāvinājumu (ziedojumu)**

Ogres novada pašvaldībā (turpmāk – Pašvaldība) 2024. gada 28. novembrī saņemta Mazozolu pagasta pārvaldes vēstule (Pašvaldībā reģistrēta ar Nr. 2-4.1/ 6092) ar lūgumu atļaut pieņemt juridiskas personas – SIA “APSA BŪVE”, reģistrācijas Nr.40103573825, (turpmāk tekstā – Ziedotājs) dāvinājumu (ziedojumu) 3000 EUR apmērā inventāra un materiāltehniskā nodrošinājuma uzlabošanai Taurupes pamatskolas Mazozolu filiālē.

Likuma “Par interešu konflikta novēršanu valsts amatpersonu darbībā” (turpmāk – Likums) 14. panta otrā daļa noteic, ka valsts amatpersona, kā arī koleģiālā institūcija var pieņemt ziedojumu publiskas personas institūcijas vārdā, ja ziedojuma pieņemšana valsts amatpersonai nerada interešu konfliktu un neietekmē lēmuma pieņemšanu attiecībā uz ziedotāju.

Atbilstoši Likuma 14. panta pirmajai daļai par ziedojumu Likuma izpratnē uzskatāma mantas, tai skaitā finanšu līdzekļu, pakalpojuma, tiesību vai citāda veida labuma bezatlīdzības atvēlēšana (nodošana) noteiktiem mērķiem.

Ziedotājs iesniegumā Pašvaldībai ir apliecinājis vēlmi ziedot 3000 EUR ar mērķi inventāra un materiāltehniskā nodrošinājuma uzlabošanai Taurupes pamatskolas Mazozolu filiālē.

Ievērojot Likuma 14. panta ceturtajā daļā noteiktos ierobežojumus un ņemot vērā šī panta piektās daļas nosacījumus, ka pirms ziedojuma pieņemšanas valsts amatpersona vai koleģiālā institūcija izvērtē, vai publiskas personas institūcijai attiecībā uz ziedotāju divus gadus pēc ziedojuma pieņemšanas varētu iestāties pienākums izdot administratīvos aktus, izņemot obligātos administratīvos aktus, veikt uzraudzības vai kontroles funkcijas un vai ziedojuma pieņemšana varētu radīt interešu konfliktu vai ierobežot publiskas personas institūcijas normatīvajos aktos noteikto funkciju vai uzdevumu izpildi, var pieņemt ziedojumu, savukārt sestajā daļā noteikts, ka pirms ziedojuma pieņemšanas nepieciešama augstākas amatpersonas vai koleģiālās institūcijas rakstveida atļauja.

Saskaņā ar Taurupes pamatskolas nolikumu (apstiprināts ar Ogres novada pašvaldības domes 2024. gada 30. maija sēdes lēmumu (Nr.8; 20.) Taurupes pamatskola (kurai ir teritoriālā struktūrvienība Taurupes pamatskolas Mazozolu filiāle) ir Ogres novada pašvaldības domes dibināta vispārējās izglītības iestāde.

Izvērtējot apstākļus atbilstoši Likuma 14. panta otrajā, trešajā un ceturtajā daļā noteiktajiem dāvinājuma (ziedojuma) pieņemšanas ierobežojumiem, konstatējams, ka nepastāv ierobežojumi, kas liedz pieņemt dāvinājumu (ziedojumu) no Ziedotāja Taurupes pamatskolas Mazozolu filiālei.

Pamatojoties uz Pašvaldību likuma 4. panta pirmās daļas 4. punktu, likuma “Par interešu konflikta novēršanu valsts amatpersonu darbībā” 14. panta otro, ceturto, piekto, sesto daļu un vienpadsmito daļu,

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Atļaut** Taurupes pamatskolai pieņemt no SIA “APSA BŪVE”, reģistrācijas Nr. 40103573825, dāvinājumu (ziedojumu) 3000 EUR (trīs tūkstoši *euro*) apmērā ar ziedojuma mērķi inventāra un materiāltehniskā nodrošinājuma uzlabošanai Taurupes pamatskolas Mazozolu filiālē.
2. **Uzdot** Taurupes pamatskolai nekavējoties noslēgt dāvinājuma (ziedojuma) līgumu ar Ziedotāju.
3. **Uzdot** Taurupes pamatskolai pēc ziedojuma pieņemšanas nekavējoties informēt Ogres novada pašvaldības Centrālās administrācijas Komunikācijas nodaļu par ziedojuma pieņemšanu.
4. **Uzdot** Ogres novada pašvaldības Centrālās administrācijas Komunikācijas nodaļai piecu darbdienu laikā pēc ziedojuma pieņemšanas publicēt Ogres novada pašvaldības oficiālajā tīmekļvietnē <https://www.ogresnovads.lv/lv> ziedotāja nosaukumu, ziedojuma priekšmetu, apjomu un atvēlēšanas mērķi. Nodrošināt, ka minētā informācija tīmekļvietnē ir pieejama divus gadus no tās publicēšanas dienas.
5. Kontrolipār lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka G. Sīviņa paraksts)